CELEX: 32009R0575
Language: da
Date: 2009-07-01 00:00:00
Title: Kommissionens forordning (EF) nr. 575/2009 af 1. juli 2009 om fastsættelse af udstedelsesprocentsatsen for eksportlicenser, afvisning af eksportlicensansøgninger og suspension af indgivelsen af eksportlicensansøgninger for sukker, der er fremstillet ud over kvoten

2.7.2009   
            
            
               DA
            
            
               Den Europæiske Unions Tidende
            
            
               L 172/9
            
         
      KOMMISSIONENS FORORDNING (EF) Nr. 575/2009
   af 1. juli 2009
   om fastsættelse af udstedelsesprocentsatsen for eksportlicenser, afvisning af eksportlicensansøgninger og suspension af indgivelsen af eksportlicensansøgninger for sukker, der er fremstillet ud over kvoten
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006 for så vidt angår handel med tredjelande inden for sukkersektoren (2), særlig artikel 7e sammenholdt med artikel 9, stk. 1, og
   ud fra følgende betragtninger:
   
               (1)
            
            
               Efter artikel 61, stk. 1, litra d), i forordning (EF) nr. 1234/2007 kan sukker, der i løbet af et produktionsår er produceret ud over den kvote, der er omhandlet i samme forordnings artikel 56, kun eksporteres inden for det af Kommissionen fastsatte kvantitative loft.
            
         
               (2)
            
            
               Kommissionens forordning (EF) nr. 924/2008 af 19. september 2008 om fastsættelse af det kvantitative loft for eksport af sukker og isoglucose, der er fremstillet ud over kvoten, indtil udgangen af produktionsåret 2008/09 (3), har fastsat de pågældende kvantitative lofter.
            
         
               (3)
            
            
               De mængder sukker, for hvilke der er indgivet ansøgninger om eksportlicenser, overstiger den mængde, som er fastsat i forordning (EF) nr. 924/2008. Der bør derfor fastsættes en godkendelsesprocentsats for de mængder, der blev ansøgt om den 22., 23., 24., 25. og 26. juni 2009. Alle eksportlicensansøgninger for sukker, der blev indgivet efter den 29. juni 2009, bør derfor afvises, og indgivelsen af eksportlicensansøgninger bør suspenderes —
            
         UDSTEDT FØLGENDE FORORDNING:
   Artikel 1
   1.   For de ansøgninger om eksportlicenser for sukker ud over kvoten, der blev indgivet mellem den 22. juni 2009 og den 26. juni 2009, fastsættes der en udstedelsesprocentsats på 76,30317 %.
   2.   Ansøgninger om eksportlicenser for sukker ud over kvoten, der blev indgivet den 29. juni, den 30. juni, den 1. juli, den 2. juli og den 3. juli 2009, afvises.
   3.   Indgivelse af ansøgninger om eksportlicenser for sukker ud over kvoten suspenderes fra den 6. juli 2009 til den 30. september 2009.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. juli 2009.
      
         
            På Kommissionens vegne
         
         Jean-Luc DEMARTY
         
         
            Generaldirektør for landbrug og udvikling af landdistrikter
         
      
   
   
      (1)  EUT L 299 af 16.11.2007, s. 1.
   
      (2)  EUT L 178 af 1.7.2006, s. 24.
   
      (3)  EUT L 252 af 20.9.2008, s. 7.